1.

/Návrh/

uznesenie vlády Slovenskej republiky
číslo
zo dňa................

k návrhu na ukončenie platnosti Protokolu medzi vládou Československej republiky, vládou Zväzu sovietskych socialistických republík a vládou Poľskej ľudovej republiky o starostlivosti o hraničný znak „Kremenec“, vytýčený na styku hranice Československa, Sovietskeho zväzu a Poľska, (Moskva 29. september 1956)

Číslo materiálu:	    
                /2006	
Predkladateľ:	minister vnútra 	

Vláda

A.	s ú h l a s í
	
A.1.	s ukončením platnosti Protokolu medzi vládou Československej republiky, vládou Zväzu sovietskych socialistických republík a vládou Poľskej ľudovej republiky o starostlivosti o hraničný znak „Kremenec“, vytýčený na styku hranice Československa, Sovietskeho zväzu a Poľska, (Moskva 29. september 1956), (ďalej len „ukončenie platnosti Protokolu“) podľa predloženého návrhu,
A.2.	s návrhom verbálnej nóty na ukončenie platnosti Protokolu poľskej strane,
A.3.	s návrhom verbálnej nóty na ukončenie platnosti Protokolu ukrajinskej strane,
A.4.	s Protokolom o hraničnom znaku „Kremenec“ na bode styku štátnych hraníc Slovenskej republiky, Poľskej republiky a Ukrajiny, podpísaným v Cisne dňa 14. apríla 2005 (ďalej len „Protokol“);	

B.	u k l a d á
         
           ministrovi vnútra

B.1.	požiadať ministra zahraničných vecí o zabezpečenie doručenia verbálnej nóty o ukončení platnosti Protokolu poľskej strane,

B.2.	požiadať ministra zahraničných vecí o zabezpečenie doručenia verbálnej nóty o ukončení platnosti Protokolu ukrajinskej strane;

B.3.	požiadať ministra zahraničných vecí o zabezpečenie oznámenia o ukončení platnosti Protokolu v Zbierke zákonov Slovenskej republiky,
B.4.	zabezpečiť oznámenie o schválení Protokolu predsedom delegácií Stálej slovensko-poľskej hraničnej komisie a Spoločnej slovensko-ukrajinskej hraničnej komisie.

Vykonajú:	minister vnútra
                  	minister zahraničných vecí